Univerzitet u Calcutti
Univerzitet u Calcutti (; ) je javni univerzitet u gradu Kolkati (prije poznatom pod nazivom Calcutta) u Zapadnom Bengalu u Indiji. Univerzitet je osnovan 24. januara 1857. što ga čini najstarijom interdisciplinarnom institucijom visokog obrazovanja osnovanom po zapadnom sekularnom modelu u cijeloj južnoj Aziji. Univerzitet u Calcutti jedan je od najprestižnijih centara visokog obrazovanja u Indiji i uz Univerzitet u Daki u glavnom gradu Bangladeša intelektualni je i kulturni centar Bengala i bengalske jezične zajednice.

Nacionalne indijske agencije zadužene za visoko obrazovanje svrstavaju univerzitet u red univerziteta sa pet zvjezdica i mjesto sa potencijalom za izvrsnost u akademskom radu. Univerzitet je povezan sa četiri dobitnika Nobelove nagrade, a to su Ronald Ross, Rabindra Nath Tagore, Čandrasekara Venkata Raman i Amartya Sen. Studenti Univerziteta u Calcutti su najbrojniji dobitnici punih vladinih stipendija za doktorska istraživanja u sferi prirodnih nauka među svim univerzitetima u Indiji.

Istorija 
Kolonijalne vlasti Britanske Indije donijele su 1854. godine odluku o osnivanju dva javna unverziteta u Bombaju i Kalkuti po uzoru na  
metropolitanski Univerzitet u Londonu. Odluka o osnivanju Univerziteta u Calcutti spovedena je u djelo 1857. godine. U prvim decenijama postojanja univerzitet je obavljao isključivo nadzornu ulogu u utvrđivanju standarda i priznanja diploma koje su izdavali brojni lokalni koledži u sjevernoj Indiji. To je promijenjeno tek 1904. kada je univerzitet samostalno počeo izvoditi studijske programe.

Galerija

Studenti Univerziteta u Calcutti 

 Gayatri Chakravorty Spivak
 Satyajit Ray
 Sheikh Mujibur Rahman
 Soumitra Chatterjee
 Vivekananda
 Čandrasekara Venkata Raman

Reference

Vanjske veze 

 Univerzitet u Calcutti

Nastanci 1857.
Calcutta